钦定古今图书集成/明伦汇编/交谊典/第013卷 > 《思友赋》涂几
## 钦定古今图书集成/明伦汇编/交谊典/第013卷 > 《思友赋》涂几

步平原之春雨，搴绿阴以成幄。怀美人于山丘，怅音
书之寥邈。时也光风泛丛，绿水扬波。女条桑而侣行男负薪而载歌。霭霭幽谷，娟娟薜萝。良朋不来，流光
蹉跎。慨嘉树之生仁，将遗余以秋实。孰伊人之灵哲，
不反求而有获。屏葩华之浮辞，奉温恭之明式。傥精
微之可期，庶永保乎贞吉。